Arne Jensen
Arne Jensen var en dansk statistiker. Jensen tog kandidateksamen som aktuar i 1944 og erhvervede i 1954 doktorgraden på en afhandling, som sammenkædede sandsynlighedsregning og beslutningsteori. Han var i årene 1963-1990 professor i matematisk statistik og operationsanalyse ved Danmarks Tekniske Højskole, det nuværende DTU. Jensen er især kendt for sin indsats inden for operationsanalyse, som han introducerede i Danmark, og inden for teletrafikteori.